CELEX: 62006TJ0303
Ochranná známka Spoločenstva
Námietkové konanie
Prihlášky slovných ochranných známok UNIWEB a UniCredit Wealth Management
Skoršie národné slovné ochranné známky UNIFOND a UNIRAK a skoršia národná obrazová ochranná známka UNIZINS
Relatívny dôvod zamietnutia
Pravdepodobnosť zámeny
Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009]

Žaloba proti dvom rozhodnutiam druhého odvolacieho senátu ÚHVT z 5. septembra 2006 (spojené veci R 196/2005‑2 a R 211/2005‑2)
a z 25. septembra 2006 (spojené veci R 456/2005‑2 a R 502/2005‑2) týkajúcim sa námietkového konania medzi Union Investment
Privatfonds GmbH a UniCredito Italiano SpA
Údaje týkajúce sa veci
Prihlasovateľ ochrannej známky Spoločenstva:
UniCredito Italiano SpA
Prihlasovaná ochranná známka Spoločenstva:
slovná ochranná známka UNIWEB pre služby zaradené do tried 35, 36 a 42 – prihláška č. 2236164 – a slovná ochranná známka UniCredit
Wealth Management pre tovary a služby zaradené do tried 16, 35, 36, 41 a 42 – prihláška č. 2330066
Majiteľ ochrannej známky alebo označenia, ktoré je základom námietky:
Union Investment Privatfonds GmbH
Ochranná známka alebo označenie, ktoré je základom námietky:
nemecké slovné ochranné známky UNIFONDS (č. 991995) a UNIRAK (č. 991997) a nemecká obrazová ochranná známka UNIZINS (č. 2016954)
na rozlíšenie investovania do fondov v zmysle triedy 36
Rozhodnutie námietkového oddelenia:
vyhovenie námietke pre časť sporných služieb a zamietnutie námietky vo vzťahu k ostatným službám
Rozhodnutie odvolacieho senátu:
zamietnutie odvolania
Výrok
1.
Veci T‑303/06 a T‑337/06 sa spojujú na účely rozsudku.
2.
Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 5. septembra
2006 (spojené veci R 196/2005‑2 a R 211/2005‑2) sa zrušuje v časti, v ktorej sa zamieta odvolanie UniCredito Italiano SpA
vo veci R 211/2005‑2 a vyhovuje sa námietkam proti zápisu prihlasovanej ochrannej známky UNIWEB, pokiaľ ide o „bankové služby,
finančné služby, peňažné služby, poisťovníctvo, informačné služby týkajúce sa financií a poistenia, služby kreditných/debetných
kariet, bankové služby a finančné služby poskytované cez internet“ zaradené do triedy 36.
3.
Rozhodnutie druhého odvolacieho senátu ÚHVT z 25. septembra 2006 (spojené veci R 456/2005‑2 a R 502/2005‑2) sa zrušuje v časti,
v ktorej sa zamieta odvolanie UniCredito Italiano SpA vo veci R 456/2005‑2 a vyhovuje sa námietkam proti zápisu prihlasovanej
ochrannej známky UniCredit Wealth Management, pokiaľ ide o „bankové služby, finančné služby, peňažné služby, poisťovníctvo
a informačné služby týkajúce sa financií“ zaradené do triedy 36.
4.
Návrhy Union Investment Privatfonds GmbH sa zamietajú.
5.
Každý účastník konania znáša vlastné trovy konania.